title: Komisijas Īstenošanas regula (ES) Nr. 747/2011 ( 2011. gada 28. jūlijs ) par minimālā muitas nodokļa noteikšanu otrajā konkursa kārtai saskaņā ar konkursa procedūru, kas uzsākta ar Īstenošanas regulu (ES) Nr. 634/2011

text:
               29.7.2011

               LV

               Eiropas Savienības Oficiālais Vēstnesis

               L 197/10

         KOMISIJAS ĪSTENOŠANAS REGULA (ES) Nr. 747/2011
   (2011. gada 28. jūlijs)
   par minimālā muitas nodokļa noteikšanu otrajā konkursa kārtai saskaņā ar konkursa procedūru, kas uzsākta ar Īstenošanas regulu (ES) Nr. 634/2011
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 187. pantu saistībā ar tās 4. pantu,
   tā kā:

               (1)

               Ar Komisijas Īstenošanas regulu (ES) Nr. 634/2011 (2) tika izsludināts pastāvīgs konkurss 2010./2011. tirdzniecības gadam attiecībā uz cukura ar KN kodu 1701 importu, kuram piemēro pazemināto muitas nodokli.

               (2)

               Atbilstīgi Īstenošanas regulas (ES) Nr. 634/2011 6. pantam Komisijai jāpieņem lēmums par to vai noteikt minimālo muitas nodokli attiecīgajam astoņciparu KN kodam, vai arī nenoteikt, ņemot vērā konkrētajā konkursa kārtā saņemtos piedāvājumus.

               (3)

               Ņemot vērā piedāvājumus, kas saņemti otrajā konkursa kārtā, minimālais muitas nodoklis būtu jānosaka tikai dažiem astoņciparu kodiem, kuri attiecas uz cukuru ar KN kodu 1701, bet pārējiem astoņciparu kodiem, kuri attiecas uz cukuru ar minēto KN kodu, minimālais muitas nodoklis nebūtu jānosaka.

               (4)

               Lai nekavējoties dotu signālu tirgum un nodrošinātu šā pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī.

               (5)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Attiecībā uz otrajā konkursa kārtu, kura paredzēta saskaņā ar Īstenošanas regulā (ES) Nr. 634/2011 izsludināto konkursa procedūru un kuras iesniegšanas termiņš beidzās 2011. gada 27. jūlijā, minimālais muitas nodoklis ir vai nav noteikts astoņciparu kodiem, kas attiecas uz cukuru ar KN kodu 1701, atbilstīgi šīs regulas pielikumam.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 28. jūlijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 170, 30.6.2011., 21. lpp.

      PIELIKUMS

         Minimālais muitas nodoklis

                  (EUR par tonnu)

                  Astoņciparu KN kods

                  Minimālais muitas nodoklis

                  1

                  2

                  1701 11 10

                  151,05

                  1701 11 90

                  170,00

                  1701 12 10

                  X

                  1701 12 90

                  X

                  1701 91 00

                  X

                  1701 99 10

                  225,00

                  1701 99 90

                  X

                              (—)

                              minimālais muitas nodoklis nav noteikts (visi piedāvājumi noraidīti)

                              (X)

                              nav iesniegts neviens piedāvājums


title: Komisijas Īstenošanas regula (ES) Nr. 709/2013 ( 2013. gada 24. jūlijs ), ar kuru groza Regulu (EK) Nr. 717/2010 par atsevišķu preču klasifikāciju kombinētajā nomenklatūrā

text:
               25.7.2013

               LV

               Eiropas Savienības Oficiālais Vēstnesis

               L 200/12

         KOMISIJAS ĪSTENOŠANAS REGULA (ES) Nr. 709/2013
   (2013. gada 24. jūlijs),
   ar kuru groza Regulu (EK) Nr. 717/2010 par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Ar Komisijas Regulu (ES) Nr. 717/2010 (2) t. s. “atgāzu temperatūras sensors” klasificēts ar KN kodu 8533 40 10 pie citādiem maiņrezistoriem.

               (2)

               Izstrādājums, kas klasificēts ar Regulu (ES) Nr. 717/2010, būtu jāuzskata par pastāvīgo rezistoru, jo tā pretestība nav maināma pēc gribas, bet ir atkarīga tikai no temperatūras. Tādēļ ir nepieciešams mainīt izstrādājuma klasifikāciju un klasificēt to ar KN kodu 8533 21 00.

               (3)

               Tādēļ Regula (ES) Nr. 717/2010 būtu attiecīgi jāgroza.

               (4)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Regulas (ES) Nr. 717/2010 pielikumu aizstāj ar šīs regulas pielikumā iekļauto tekstu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst Regulai (ES) Nr. 717/2010, kas grozīta ar šo regulu, saskaņā ar Padomes Regulas (EEK) Nr. 2913/92 (3) 12. panta 6. punktu var turpināt izmantot trīs mēnešus no dienas, kad stājas spēkā šī regula.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 24. jūlijā

            Komisijas un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  OV L 210, 11.8.2010., 24. lpp.

      (3)  OV L 302, 19.10.1992., 1. lpp.

      PIELIKUMS

            “PIELIKUMS

                        Preču apraksts

                        Klasifikācija
                        (KN kods)

                        Pamatojums

                        (1)

                        (2)

                        (3)

                        Izstrādājums (t. s. “atgāzu temperatūras sensors”), kurā ietilpst:

                                    —

                                    atsevišķā korpusā ievietots termistors, kura nominālā jauda nepārsniedz 20 W,

                                    —

                                    piestiprināšanas skrūve,

                                    —

                                    stienis, kas uzlabo fiksāciju transportlīdzekļa atgāzu sistēmā,

                                    —

                                    elektrokabelis ar karstumizturīgu apvalku, kas izstrādājumu savieno ar kontaktdakšu, kura savukārt nodrošina pieslēgšanu transportlīdzekļa dzinēja vadības sistēmai.

                              Termistora pretestība mainās atkarībā no temperatūras. Kad tas ir pieslēgts, pretestības izmaiņa rada elektriskās strāvas izmaiņu, par ko tiek signalizēts dzinēja vadības sistēmai.
                        Izstrādājums nespēj pārvērst izejošo elektrisko strāvu temperatūras mērījumā vai parādīt temperatūru.

                        8533 21 00

                        Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 8533 un 8533 21 00 aprakstu.
                        Klasificēšana pozīcijā 9025 pie termometriem vai to daļām ir izslēgta, jo izstrādājums nespēj mērīt vai parādīt temperatūru.
                        Izstrādājums ir nelineārais rezistors, kura pretestība mainās atkarībā no temperatūras un nav maināma pēc gribas (sk. arī harmonizētās sistēmas skaidrojumu par pozīciju 8533 A.5. punktu un B punktu).
                        Tādēļ tas ir klasificējams ar KN kodu 8533 21 00 pie citādiem pastāvīgajiem rezistoriem jaudai līdz 20 W.”